**Daruri**

*Magda Isanos*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tu esti în inima mea ca un dar

neasteptat si mult prea scump,

pe care il cercetez mirata iar si iar,

cu-aceeasi nesecata desfatare.

Esti tainica-mi putere si mandrie,

de când te stiu mi-i cerul mai aproape

si nu mai pot durerile să vie,

să-mi tulbure-ale sufletului ape.

Tu mi-ai facut tarana mai usoara

si inima asa de dulce, grea,

ca ramura ce toamna se-mpovara

de greutatea roadei de pe ea.

Asemeni unui mare cer cu stele,

mi te-ai rasfrant în suflet ca-ntr-un lac,

si-adanci de-atuncea-s gandurile mele,

de aur glodul inimii, sarac.

Acestea toate să ti le platesc

nu voi putea, ci lasa-mă macar,

risipitorul meu, să te iubesc,

din darurile tale dandu-ti dar.